Meciul CSM Unirea și ACS Târgu Mureș, AMÂNAT: Partida de fotbal dintre ACS Târgu Mureș și CSM Unirea a fost amânată, după ce mai mulți fotbaliști ai echipei din Alba Iulia s-au simțit rău la antrenament.
Meciul era programat pentru marți la ora 18:00, la Târgu Mureș.
Anunțul a fost făcut luni de reprezentanții clubului de fotbal, pe contul oficial de Facebook.
Sportivii au primit de la medic cinci zile de repaos, astfel că meciul care urma să aibă loc marți s-a amânat.
”Partida de mâine dintre ACS Târgu Mureș și Unirea Alba Iulia a fost amânată, asta după ce sâmbătă dimineață mai mulți jucători ai echipei noastre nu s-au simțit bine la antrenament, iar în urma examinării medicale aceștia au primit repaos pentru cinci zile de la efort, iar conform regulamentelor FRF, întâlnirea de mâine va avea loc la o dată ulterioară.
Echipa noastră va susține următorul meci oficial, sâmbătă la Zlatna, unde vom primi vizita echipei Metalurgistul Cugir” au transmis reprezentanții CSM Unirea Alba Iulia.
Revenim cu informații.
Urmăriți Alba24.ro și pe Google News
Dacă ți-a plăcut articolul: